open-index/open-wikipedia-markdown huggingface dataset:
11η διάσταση

**11η διάσταση** είναι ένα χαρακτηριστικό του Χωροχρόνου που έχει προταθεί ως πιθανή απάντηση σε ερωτήματα που ανακύπτουν από τη Θεωρία Υπερχορδών, η οποία περιλαμβάνει την ύπαρξη 9 διαστάσεων του χώρου και μία διάσταση του χρόνου. Αντιλαμβανομαστε μόνον τρεις χωρικές διαστάσεις και μία χρονική διάσταση, και οι 6 χωρικές διαστάσεις συμπαγοποιημένες. Κάποιοι θεωρητικοί φυσικοί έχουν προτείνει ότι υπάρχουν 11 διαστάσεις, οι οποίες συμπυκνώνονται όπως οι έξι διαστάσεις. Ο Δρ Μίχιο Κάκου, ένας Αμερικανο-Ιάπωνας θεωρητικός φυσικός, έχει διατυπώσει τη θεωρία ότι το πολυσύμπαν, ή πολλαπλό Σύμπαν (multiverse), είναι 11 διαστάσεων. Σύμφωνα με τη θεωρία Χορδών, το multiverse αποτελείται από διαφορετικές διαστάσεις, αλλά η ανώτερη είναι η 11η διάσταση. Πέραν της 11ης διαστάσεως, το Σύμπαν θα γίνει ασταθές και οι οποίες επιπλέον διαστάσεις υψηλότερες από την 11η θα κατέρρεαν σε ένα ενδεκαδιαστατο Σύμπαν.

Κατηγορία:Χωροχρόνος
Λύκοι Πέλλας

Οι **Λύκοι** είναι ορεινό χωριό της Κεντρικής Μακεδονίας στην Περιφερειακή Ενότητα Πέλλας σε υψόμετρο 680 μέτρα.

## Γεωγραφία - Ιστορία
Οι Λύκοι βρίσκονται στους νότιους πρόποδες του όρους Βόρα (Καϊμακτσαλάν) σε απόσταση 8 χλμ. βορειοδυτικά της Έδεσσας, ανάμεσα στην πόλη και τις Κερασιές (ΒΔ.).  Η παλιά ονομασία του χωριού είναι *Βουλκογιάννοβο*  ή *Βαλκογιάνοβο* που σημαίνει το χωριό των λύκων. Στο χωριό υπάρχει ξενώνας και στην πλατεία του καφενείο - παντοπωλείο. Έτσι αναφέρεται επίσημα το 1918 στο ΦΕΚ 98Α - 05/05/1918 όταν προσαρτήθηκε στον τότε δήμο Εδέσσης. Το 1926 με το ΦΕΚ 97Α - 18/03/1926 μετονομάστηκε σε Λύκοι. Μετά την Μικρασιατική καταστροφή και την ανταλλαγή πληθυσμών εγκαταστάθηκαν σε αυτό 23 οικογένειες (96 άτομα) προσφύγων από τη Μικρά Ασία. Σύμφωνα με το πρόγραμμα Καλλικράτης, μαζί με  τη Σωτήρα, τη Μαργαρίτα, την Παλαιά Σωτήρα και το Σαμάρι αποτελούν την τοπική κοινότητα Σωτήρας που ανήκει στη δημοτική ενότητα Έδεσσας του Δήμου Έδεσσας και σύμφωνα με την απογραφή του 2011 έχει πληθυσμό 65 κατοίκους.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Μαργαρίτα Πέλλας

Η **Μαργαρίτα** είναι ημιορεινό χωριό της Κεντρικής Μακεδονίας στην Περιφερειακή Ενότητα Πέλλας σε υψόμετρο 404 μέτρα.

## Γεωγραφία - Ιστορία
Η Μαργαρίτα βρίσκεται στους νότιους πρόποδες του όρους Βόρα (Καϊμακτσαλάν) σε απόσταση 14 χλμ. βόρεια της Έδεσσας, ανάμεσα στις Κερασιές (Δ.), Άψαλο (ΒΑ.) και Σωτήρα (ΝΑ.). Η ονομασία της σύμφωνα με την τοπική παράδοση οφείλεται σε κοπέλα του χωριού που την περίοδο της τουρκοκρατίας, ανήμερα την Μεγάλη Πέμπτη, αυτοκτόνησε πηδώντας από βράχο για να μην πιαστεί από τον μπέη του γειτονικού Άψαλου. Από το γεγονός αυτό προέρχεται και το τοπικό έθιμο "Σπάσιμο κόκκινων αυγών" κάθε δεύτερη ημέρα του Πάσχα. Μετά την Μικρασιατική καταστροφή εγκαταστάθηκαν σε αυτό 6 οικογένειες (20 άτομα) προσφύγων από τη Μικρά Ασία. Η παλιά ονομασία του χωριού είναι *Πότσεπ* και έτσι αναφέρεται επίσημα το 1918 στο ΦΕΚ 98Α - 05/05/1918 όταν προσαρτήθηκε στον τότε δήμο Εδέσσης. Το 1926 με το ΦΕΚ 97Α - 18/03/1926 μετονομάστηκε σε Μαργαρίτα. Σύμφωνα με το πρόγραμμα Καλλικράτης, μαζί με  τη Σωτήρα, τους Λύκους, την Παλαιά Σωτήρα και το Σαμάρι αποτελούν την τοπική κοινότητα Σωτήρας που ανήκει στη δημοτική ενότητα Έδεσσας του Δήμου Έδεσσας και σύμφωνα με την απογραφή του 2011 έχει πληθυσμό 157 κατοίκους.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Αρχέβιος της Ινδίας

[μικρογραφία|<small>Αργυρό τετράδραχμο του Αρχέβιου. Εμπρόσθια όψη: Ο βασιλιάς Αρχέβιος με κράνος.</small> <small>Επιγραφή: ΒΑΣΙΛΕΩΣ ΔΙΚΑΙΟΥ ΝΙΚΗΦΟΡΟΥ ΑΡΧΕΒΙΟΥ. Οπίσθια όψη: [Δίας (μυθολογία)|Δίας, με επιγραφή στη γλώσσα Καρόστι: MAHARAJASA DHRAMIKASA JAYADHARASA ARKHEBIYASA, δηλ. ο βασιλιάς ο Δίκαιος (Ντάρμα), ο Νικηφόρος Αρχέβιος.]]
[μικρογραφία|300x300εσ|Νόμισμα του Αρχεβίου. Εμπρόσθια όψη: Ο βασιλιάς Αρχέβιος με ''διάδημα'' (ταινία νικητή αθλητή) στο κεφάλι, επιγρ. ΒΑΣΙΛΕΩΣ ΔΙΚΑΙΟΥ ΝΙΚΗΦΟΡΟΥ ΑΡΧΕΒΙΟΥ. Οπίσθια όψη: Ο [Δίας (μυθολογία)|Δίας, επιγρ. σε γραφή Καρόστι: MAHARAJASA DHRAMIKASA JAYADHARASA ARKHEBIYASA, δηλ. ο βασιλιάς ο Δίκαιος (Ντάρμα), ο Νικηφόρος Αρχέβιος.]]
[μικρογραφία|300x300εσ|Νόμισμα του Αρχεβίου. Εμπρόσθια όψη: Ο βασιλιάς Αρχέβιος με κράνος, κρατώντας ένα δόρυ, επιγρ. ΒΑΣΙΛΕΩΣ ΔΙΚΑΙΟΥ ΝΙΚΗΦΟΡΟΥ ΑΡΧΕΒΙΟΥ. Οπίσθια όψη: [Δίας (μυθολογία)|Δίας, επιγρ. σε γραφή Καρόστι: MAHARAJASA DHRAMIKASA JAYADHARASA ARKHEBIYASA, δηλ. ο βασιλιάς ο Δίκαιος (Ντάρμα), ο Νικηφόρος Αρχέβιος.]]
μικρογραφία|300x300εσ|Νόμισμα του Αρχεβίου με ελέφαντα και γλαύκα.

Ο **Αρχέβιος** ο *Δίκαιος και Νικηφόρος* (παλαιότερα διαβαζόταν ως "Αρχέλιος"  ) ήταν Ινδο-Έλληνας βασιλιάς, που κυβερνούσε την περιοχή της Τάξιλα. Ο νομισματολόγος Όσμουντ Μποπεαράχτσι τον χρονολογεί στο π. 90–80 π.Χ., και ο R.C. Senior περίπου την ίδια περίοδο. Ήταν ίσως ένας από τους τελευταίους Ινδο-Έλληνες βασιλείς, πριν ο Μάουες βασιλιάς των Saka κατακτήσει την Τάξιλα και σύγχρονος του Ερμαίου των Παροπαμισάδων στα δυτικά. Μπορεί να ήταν συγγενής του Ηλιοκλή Β΄, ο οποίος χρησιμοποίησε την ίδια αντίστροφη όψη στα νομίσματά του και επίσης τον ίδιο τίτλο του *Δίκαιου*.

## Τύποι νομισμάτων
Ο Αρχέβιος εξέδωσε αργυρά νομίσματα, όπου εμφανίζεται με *διάδημα* (ταινία νικητή) ή κράνος, ή μερικές φορές σε στάση ρίψης δόρατος. Στο πίσω μέρος βρίσκεται ο Δίας όρθιος, κρατώντας έναν κεραυνό ή -σε ορισμένες κοπές- μία αιγίδα (θυρεό).

Ο Αρχέβιος έκοψε μία σπάνια σειρά τετράδραχμων στον τύπο των Αττικών, που βρέθηκαν στη Βακτρία.

Εξέδωσε χάλκινα με μία κουκουβάγια στη μία όψη, ενώ στην άλλη με μία Νίκη.

## Επισημασμένες κοπές
Ο Αρχέβιος χρησιμοποίησε δύο τύπους νομισμάτων του Πευκόλαου, επάνω στα οποία έκανε τις δικές του σφραγίσεις (επισημάνσειις).


Αρχείο:Coin of Indo-Greek king Archebios.jpg|Ο βασιλιάς ρίπτει ακόντιο.
Αρχείο:Coin of Indo Greek ruler Archebios.jpg|Προτομή του Δία στη μία όψη και στην άλλη οι σκούφοι των Διοσκούρων με κλάδους φοίνικα.


## Αναφορές

## Πηγές
* *The Shape of Ancient Thought. Comparative studies in Greek and Indian Philosophies* by Thomas McEvilley (Allworth Press and the School of Visual Arts, 2002) 
* *Buddhism in Central Asia* by B. N. Puri (Motilal Banarsidass Pub, January 1, 2000) 
* *The Greeks in Bactria and India* by W. W. Tarn, Cambridge University Press.

## Εξωτερικοί σύνδεσμοι
*Coins of Archebius
*More Coins of Archebios

Κατηγορία:Έλληνες Βασιλείς Βακτρίας & Ινδίας
Θεόφιλος των Παροπαμισάδων

[μικρογραφία|Νόμισμα του '''Θεόφιλου'''.<br />'''Εμπρόσθια όψη:''' Προτομή του βασιλιά Θεόφιλου με περιδέραιο από χάντρες και τροχούς. Επιγραφή: ΒΑΣΙΛΕΩΣ ΔΙΚΑΙΟΥ ΘΕΟΦΙΛΟΥ.<br />'''Οπίσθια όψη:''' [Ηρακλής (μυθολογία)|Ηρακλής όρθιος.]]
μικρογραφία|Τυπικό Ινδικό νόμισμα του Θεόφιλου. Εμπρόσθια όψη: προτομή του Ηρακλή, επιγρ.: ΒΑΣΙΛΕΩΣ ΔΙΚΑΙΟΥ ΘΕΟΦΙΛΟΥ. Οπίσθια: η κορύνη (ρόπαλο) του ήρωα.

Ο **Θεόφιλος** ήταν ένας ανήλικος Ινδο-Έλληνας βασιλιάς, που κυβέρνησε για λίγο στους Παροπαμισάδες. Ήταν πιθανώς συγγενής του Ζωίλου Α΄ και είναι γνωστός μόνο από νομίσματα. Είναι πιθανό ότι μερικά από τα νομίσματα του Θεόφιλου ανήκουν στην πραγματικότητα σε έναν άλλο κυβερνήτη, στην Ελληνική Βακτρία, κατά την ίδια περίπου περίοδο.

## Η περίοδος της βασιλείας
Ενώ ο Μποπεαράχχι προτείνει π. 90 π.Χ., ο R.C. Senior πιστεύει ότι ο Θεόφιλος κυβέρνησε τη δεκαετία του 130 π.Χ. Και οι δύο νομισματολόγοι υποδηλώνουν, ότι οι βασιλείες του Θεόφιλου και του Νικία ήταν γειτονικές.

## Νομίσματα του Θεόφιλου
Ακριβώς όπως και ο Ζώιλος Α΄, ο Θεόφιλος έκοψε ινδικά αργυρά νομίσματα με τον Ηρακλή, ένα κοινό σύμβολο τού Οίκου τού Ευθύδημου Α΄ και το επίθετο *Δίκαιος* (Ντραμικάσα, ο οπαδός του Ντάρμα). Τα μονογράμματα είναι κυρίως τα ίδια με αυτά του Νικία. Τα χάλκινα νομίσματα έχουν παρόμοιες επιγραφές.

## Ένας Βακτριανός βασιλιάς Θεόφιλος;
Ωστόσο, υπάρχει ένα εντελώς διαφορετικό και πολύ σπάνιο, αττικής τεχνοτροπίας, νόμισμα ενός βασιλιά Θεόφιλου. Αυτού του τύπου τα νομίσματα βρέθηκαν στη Βακτρία και αυτά τα νομίσματα έχουν στην οπίσθια όψη μία καθιστή Αθηνά με τη Νίκη και έναν διαφορετικό τίτλο: "ΒΑΣΙΛΕΩΣ ΑΥΤΟΚΡΑΤΟΡΟΣ"· επίσης ένα ξεχωριστό μονόγραμμα. Αν και αυτό δεν είναι πολύ συχνό φαινόμενο στα ινδο-ελληνικά νομίσματα, τα νομίσματα του Θεόφιλου έχουν γενικά γίνει δεκτά ως ανήκοντα σε έναν μοναδικό βασιλιά. Ο Όσ. Μποπεαράχχι υποστήριξε αυτήν την πρόταση, επισημαίνοντας την ομοιότητα μεταξύ των πορτρέτων και της ίδιας σχεδίασης του διαδήματος (το ένα άκρο της ταινίας ίσιο, το άλλο κυματιστό).

Σε αυτό το πλαίσιο, ο Γιάκομπσον  υποστηρίζει, ότι τα νομίσματα που εκδόθηκαν από τους μετέπειτα Ινδο-Έλληνες βασιλείς για εξαγωγή στη Βακτρία, ήταν σταθερά όμοια με τα κανονικά ινδικά νομίσματα αυτών των βασιλιάδων. Κατά συνέπεια, τα νομίσματα του *Αυτοκράτορος Θεοφίλου* δεν ήταν για περιπτώσεις εξαγωγής, αλλά έπρεπε να ανήκουν σε έναν Βακτριανό ηγεμόνα. Ο Γιάκομπσον προτείνει ότι ο *Αυτοκράτωρ Θεόφιλος* ήταν Βακτριανός πρίγκιπας, που διατηρήθηκε για λίγο ηγεμόνας σε κάποιο μέρος της Βακτρίας, αφού το Ελληνιστικό βασίλειο εκεί είχε κατακτηθεί από νομάδες, πιθανώς τη δεκαετία του 120 π.Χ.

## Δείτε επίσης
* Ελληνο-βακτριανό βασίλειο
* Σελευκιδική Αυτοκρατορία
* Ελληνοβουδισμός
* Ινδο-Σκύθες
* Ινδο-Παρθικό Βασίλειο
* Kushan Empire

## Σημειώσεις

## Βιβλιογραφικές αναφορές
* *Οι Έλληνες στη Βακτρία και την Ινδία*, WW Tarn, Cambridge University Press.

Κατηγορία:Έλληνες Βασιλείς Βακτρίας & Ινδίας
Βρυτά Πέλλας

Τα **Βρυτά** είναι ορεινό χωριό της Κεντρικής Μακεδονίας στην Περιφερειακή Ενότητα Πέλλας.

## Γεωγραφία - Ιστορία
Τα Βρυτά βρίσκονται προς στα βόρεια σύνορα της Ελλάδας με την Βόρεια Μακεδονία σε απόσταση 17 χλμ. (οδηγικά - μέσω ΕΟ Φλώρινας - Έδεσσας) Δ. από την Έδεσσα και 10 χλμ. Α. από την Άρνισσα. Είναι κτισμένα στους νότιους πρόποδες του όρους Καϊμακτσαλάν (Βόρας) σε υψόμετρο 500 μέτρα και στα νότια του υδροβιότοπου Άγρα-Βρυτών-Νησίου από τον οποίο πηγάζουν τα νερά που κατευθύνονται στον ποταμό Εδεσσαίο ή Βόρα. Πρόκειται για τεχνητή λίμνη που δημιουργήθηκε το 1953 για τις ανάγκες του υδροηλεκτρικού σταθμού της ΔΕΗ, πάνω στην κοίτη του ποταμού και παλιότερα αναφερόταν ως "τυρφώνας Νησίου" ή ως τεχνητή λίμνη Άγρα. Μετά την Μικρασιατική καταστροφή και την ανταλλαγή πληθυσμών εγκαταστάθηκαν σε αυτά 14 οικογένειες (61 άτομα) προσφύγων από τη Μικρά Ασία.

Ως οικισμός αναφέρεται επίσημα, μετά την απελευθέρωση, με την παλιά του ονομασία *Γκούγκοβο* το 1918 με το ΦΕΚ 152Α - 09/07/1918 όταν προσαρτήθηκε στην τότε κοινότητα Βλαδόβου (Άγρα). Το 1926 με το ΦΕΚ 97Α - 18/03/1926 μετονομάστηκε σε Βρυτά. Σύμφωνα με το πρόγραμμα Καλλικράτης αποτελεί την τοπική κοινότητα Βρυτών που ανήκει στη δημοτική ενότητα Έδεσσας του Δήμου Έδεσσας και σύμφωνα με την απογραφή του 2011 έχει πληθυσμό 451 κατοίκους.

## Εξωτερικοί σύνδεσμοι

* Λίμνη Άγρα - Βρυττών - Νησί Πέλλα στο https://www.youtube.com/

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Νικίας της Ινδίας

[μικρογραφία|Νόμισμα του βασιλιά Νικία (περ. 90-85 π.Χ.)<br />''Εμπρόσθια όψη:'' Προτομή του Νικία με την επιγραφή ΒΑΣΙΛΕΩΣ ΣΩΤΗΡΟΣ ΝΙΚΙΟΥ.<br />Οπίσθια όψη: Ο βασιλιάς με πανοπλία, κρατά κλάδο φοίνικα (δηλωτικό νίκης) στο αριστερό του χέρι και κάνει μία χειρονομία ευλογίας με το δεξί του χέρι, παρόμοια με τη [Βουδισμός|βουδιστική βιτάρκα μούντρα. Επιγραφή σε γλώσσα Kharoshti: MAHARAJA TRATARASA NIKIASA, δηλ. βασιλέως Σωτήρος Νικία.]]

Ο **Νικίας** ήταν Ινδο-Έλληνας βασιλιάς, που κυβέρνησε στην Παροπαμισάδα. Τα περισσότερα από τα σχετικά λίγα νομίσματά του έχουν βρεθεί στο βόρειο Πακιστάν, υποδεικνύοντας ότι κυβερνούσε μία μικρότερη επαρχία γύρω από την κοιλάδα της Καμπούλ. Ήταν πιθανώς συγγενής του Μενάνδρου Α΄.

## Η περίοδος της βασιλείας του
Ο νομισματολόγος Μποπεαράχχι προτείνει ότι ο Nicias κυβέρνησε π. 90-85 π.Χ. Η τελευταία ημερομηνία υποστηρίζεται από την απουσία νομισμάτων Αττικού τύπου (δείτε παρακάτω).

Από την άλλη πλευρά, ο R.C. Senior τον τοποθετεί ως διάδοχο του Μενάνδρου Α΄, π. 135–125 π.Χ., σύμφωνα με την ερμηνεία του σχετικά με τα ευρήματα *συνόλων νομισμάτων* ("θησαυρών").

Ανεξάρτητα από το ποια περίοδος είναι η σωστή, το γεγονός ότι ο Νικίας ηλικιώνεται ορατά στα νομίσματά του, φαίνεται να δείχνει κάποια μακρά διάρκεια στην εξουσία του.

## Η νομισματοκοπία του Νικία
αριστερά|μικρογραφία|Ο Νικίας με στρατιωτική στολή κάνει χειρονομία ευλογίας.
μικρογραφία|Νόμισμα του Νικία, με τον βασιλιά να κάνει χειρονομία ευλογίας (στην πίσω όψη).
Ο Νικίας έκοψε Ινδικές αργυρές δραχμές, όπου στην εμπρόσθια όψη τους φέρει διάδημα (ταινία νικητή) ή κράνος. Η πίσω όψη είναι τριών τύπων:
* Ένας όρθιος βασιλιάς με πανοπλία, που κάνει μία χειρονομία ευλογίας, βρέθηκε σε πολλές δραχμές.
* Μία προτομή σε κατατομή (en face) της Αθηνάς με κεραυνό. Βρέθηκε σε ένα μοναδικό τετράδραχμο.
* Στον 3ο τύπο οπίσθιας όψης, ο βασιλιάς ιππεύει άλογο που αναπηδά. Η απεικόνιση χρησιμοποιήθηκε από τον Αντίμαχο Β΄ της Ινδίας, που βρέθηκε σε μία μόνο δραχμή.

Τα χάλκινά του παριστούν Δία (ή δελφίνι) με τον βασιλιά σε άλογο που αναπηδά. Ορισμένες παραλλαγές είναι τραχιές, με ημισεληνοειδή σίγμα και τετράγωνα όμκρον. Παρόλο που ο Νικίας κυβέρνησε στα δυτικά της Ινδο-Ελληνικής σφαίρας, δεν βρέθηκαν νομίσματα Αττικού τύπου.

Τα μονογράμματά του γενικά ταιριάζουν με εκείνα των βασιλέων Θεοφίλου και Φιλοξένου. Τα ίδια μοιράζεται και με τον Θράσωνα, τον βραχύβιο γιο του Μενάνδρου Α΄.

## Δείτε επίσης
* Ελληνο-βακτριανό βασίλειο
* Σελευκιδική Αυτοκρατορία
* Ελληνοβουδισμός
* Ινδο-Σκύθες
* Ινδο-Παρθικό Βασίλειο
* Kushan Empire

## Βιβλιογραφικές αναφορές
* *Το σχήμα της αρχαίας σκέψης.* *Συγκριτικές μελέτες ελληνικής και ινδικής φιλοσοφίας* από τον Thomas McEvilley (Allworth Press and the School of Visual Arts, 2002)
* *Οι Έλληνες στη Βακτρία και την Ινδία*, WW Tarn, Cambridge University Press.

## Εξωτερικοί σύνδεσμοι
* Ινδο-ελληνική ιστορία και νομίσματα
* Αρχαία νομίσματα των ελληνο-βακτριανών και ινδο-ελληνικών βασιλείων
* Le Roi indo-grec Nicias Le Sauveur



Κατηγορία:Έλληνες Βασιλείς Βακτρίας & Ινδίας
Μικρό Απόδειπνο

[εναλλ.=Μοναχοί προσεύχονται κατά το Απόδειπνο, Σεϊντ Νάζιανζ, Ουισκόνσιν|μικρογραφία|[Μοναχός|Μοναχοί προσεύχονται κατά το Απόδειπνο, Σεϊντ Νάζιανζ, Ουισκόνσιν]]
**Μικρό Απόδειπνον** ονομάζεται η καθημερινή ακολουθία της ορθοδόξου λατρείας. Τελείται κάθε βράδυ μετά το δείπνο, εξού και η ονομασία του.

Αρχικά υπήρχε ένας τύπος αποδείπνου, ο οποίος ήταν αρκετά μακροσκελής, γιατί οι μοναχοί ήθελαν να δοξολογούν τον Θεό όσο περισσότερο γίνεται. Αυτό όμως ήταν πρόβλημα για τις ενορίες, επειδή οι ενορίτες έκαναν παράπονα για το μέγεθος της ακολουθίας που τους εξαντλούσε παρά την κατανυκτικότητα, ενώ λόγω του περιορισμένου χρόνου τους συχνά ήταν δύσκολο να παρίστανται.

Γι' αυτό τον λόγο η ακολουθία συμπτύχθηκε και η διάρκειά της μειώθηκε σε 25-30 λεπτά. Αυτό το Απόδειπνο ονομάστηκε *μικρό*, ενώ η παλαιά ακολουθία ονομάστηκε Μέγα. Σταδιακά το Μικρό Απόδειπνο επικράτησε του μεγάλου κι έτσι η χρήση του τελευταίου περιορίστηκε στις καθημερινές (εκτός Παρασκευής) της Μεγάλης Τεσσαρακοστής λόγω της κατανυκτικότητάς του. 

Σε αντίθεση με το Μέγα, το Μικρό Απόδειπνο δεν περιλαμβάνει πολλά ψαλτά μέρη και ύμνους, παρά μόνο στην Απόλυση. Συναντιούνται όμως πολλοί ψαλμοί (γνωστοί και άγνωστοι) όπως ο 50ος (*Ελέησόν με ο Θεός)*, ο 142ος *(Κύριε εισάκουσον της προσευχής μου)*, τη Δοξολογία και άλλους. Επίσης, περιλαμβάνει δεήσεις για υγεία και διαφύλαξη για τη νύχτα που έρχεται, ενώ συχνά διαβάζονται και οι χαιρετισμοί της Θεοτόκου.

Σήμερα το Μικρό Απόδειπνο σπάνια τελείται στους ναούς του κόσμου, τελείται όμως στις Μονές, ενώ πολλοί χριστιανοί το διαβάζουν στα σπίτια τους.

## Παραπομπές


Κατηγορία:Λειτουργική
Διομήδης Σωτήρ

μικρογραφία|Νόμισμα του Διομήδη.
[μικρογραφία|Νόμισμα του Διομήδη.<br /><br /><br /><br />'''Εμπρόσθια όψη:''' Ο βασιλιάς Διομήδης με κράνος. Επιγραφή: ΒΑΣΙΛΕΩΣ ΣΩΤΗΡΟΣ ΔΙΟΜΗΔΟΥ[Σ].<br /><br /><br /><br />'''Οπίσθια όψη''': Οι [Διόσκουροι. Επιγραφή: η προηγούμενη, στη γλώσσα Καρόστι.]]
μικρογραφία|Τυπικό Ινδικό νόμισμα του Διομήδους.

**Ο Διομήδης Σωτήρ** (Αρχ. Ελληνικά : ) ήταν Ινδο-Έλληνας βασιλιάς. Τα μέρη όπου βρέθηκαν τα νομίσματά του φαίνεται να δείχνουν, ότι η εξουσία του είχε κέντρο την περιοχή των Παραπαμισάδων, πιθανώς με προσωρινή κυριαρχία στα ανατολικά. Κρίνοντας από τα παρόμοια πορτρέτα τους και πολλά αλληλεπικαλυπτόμενα μονογράμματα, ο νεαρός Διομήδης φαίνεται να ήταν ο κληρονόμος (και πιθανώς συγγενής) του Φιλοξένου, του τελευταίου βασιλιά που κυβέρνησε, πριν το βασίλειο του Μενάνδρου διαιρεθεί.

## Το διάστημα της βασιλείας του
Ο νομισματολόγος Όσ. Μποπεαράχτσι χρονολογεί τον Διομήδη έως το π. 95–90 π.Χ. και ο R.C. Senior τον χρονολογεί στο π. 115–105 π.Χ.

## Νομίσματα του Διομήδη
Ο Διομήδης απεικόνιζε τους Διοσκούρους στα νομίσματά του, είτε με άλογο είτε σε όρθια στάση. Και οι δύο τύποι χρησιμοποιήθηκαν προηγουμένως από τον Ευκρατίδη Α΄ της Βακτρίας. Ωστόσο, είναι αβέβαιο το πώς σχετίζονται οι δύο τους, καθώς ο Ευκρατίδης Α΄ πέθανε πολύ πριν από τον Διομήδη.

Ο Διομήδης έκοψε δύο νομίσματα αττικού τύπου (είναι η ελληνο-βακτριανή τεχνοτροπία, μόνο με Ελληνικές επιγραφές) και δίγλωσσα νομίσματα (με Ελληνικά και Καροστί), υποδηλώνοντας ότι κυβερνούσε στο δυτικό τμήμα της Ινδο-Ελληνικής επικράτειας.

Είναι γνωστό ένα νέο χτύπημα (επισήμανση) του Στράτωνα Α΄ και της Αγαθόκλειας επάνω σε ένα παλαιότερο νόμισμα του Διομήδη.  Αυτό θα μπορούσε να δείξει ότι ο Διομήδης πολεμούσε στις κεντρικές περιοχές των Ινδο-Ελληνικών εδαφών με τον Στράτωνα και την Αγαθόκλεια.

## Παραπομπές


Κατηγορία:Έλληνες Βασιλείς Βακτρίας & Ινδίας
Πευκόλαος της Ινδίας

[μικρογραφία|Τετράδραχμο του Πευκολάου. ''Εμπρόσθια όψη'': Ο βασιλιάς με διάδημα (ταινία νικητή) και επιγραφή ΒΑΣΙΛΕΩΣ ΔΙΚΑΙΟΥ ΚΑΙ ΣΩΤΗΡΟΣ / ΠΕΥΚΟΛΑΟΥ.''Οπίσθια όψη:.'' Maharajasa dhramikasa tratarasa / Piükulaäsa δηλ. βασιλιά Δικαίου (οπαδού του Ντάρμα), Σωτήρα Πευκολάου. Ο [Δίας (μυθολογία)|Δίας κάνει μία χειρονομία ευλογίας. ]]

[μικρογραφία|Νόμισμα του Πευκολάου. ''Εμπρόσθια όψη'': [Άρτεμις|Η Άρτεμις όρθια, τραβά βέλος από τη φαρέτρα της, επιγρ.: ΒΑΣΙΛΕΩΣ ΔΙΚΑΙΟΥ ΚΑΙ ΣΩΤΗΡΟΣ ΠΕΥΚΟΛΑΟΥ. *Οπίσθια όψη*: Η θεά στέκεται αριστερά, κρατώντας ένα άνθος και κλάδο φοίνικα (δηλωτικό νίκης). Είναι παρόμοια με τη θεά του Πουσκαλαβάτι σε ένα νόμισμα αυτής της πόλης. ]]

Ο **Πευκόλαος** ο *Σωτήρ και Δίκαιος* (Αρχ. Ελληνικά: ) ήταν ένας Ινδο-Έλληνας βασιλιάς, που κυβερνούσε την περιοχή της Γκαντάρα το 90 π.Χ. Η βασιλεία του ήταν μάλλον σύντομη και ασήμαντη, αφού άφησε λίγα νομίσματα· οι σχέσεις των τελευταίων Ινδο-Ελλήνων βασιλέων παραμένουν σε μεγάλο βαθμό ασαφείς.

Το όνομά του θα μπορούσε να ερμηνευτεί ως "ο άνδρας από το Πουσκαλαβάτι". Το Pushkalavati ήταν η ιστορική πρωτεύουσα της Gandhara, που βρίσκεται στην κοιλάδα του Peshawar.

## Νομίσματα του Πευκολάου
Ο Πευκόλαος έκοψε σπάνια Ινδικά αργυρά νομίσματα, που φέρουν το πορτραίτο του με διάδημα (ταινία νικητή αθλητή) στην εμπρόσθια όψη. Στην οπίσθια όψη υπάρχει ένας όρθιος Δίας, που μοιάζει με αντίστοιχη παράσταση στα νομίσματα των σύγχρονων βασιλέων Ηλιοκλή Β΄ και Αρχεβίου. Ο τελευταίος έχει χτυπήσει δικά του μονογράμματα επάνω σε δύο νομίσματα του Πευκολάου (*επισημασμένα* νομίσματα).

Εξέδωσε επίσης δίγλωσσα χάλκινα με την Άρτεμη και μία εστεμμένη γυναίκα με κλαδί φοίνικα (έμβλημα νίκης), ίσως μία θεά της πόλης ή μία προσωποποίηση της Τύχης.

## Δείτε επίσης
* Ελληνο-βακτριανό βασίλειο
* Σελευκιδική Αυτοκρατορία
* Ελληνοβουδισμός
* Ινδο-Σκύθες
* Ινδο-Παρθικό Βασίλειο
* Kushan Empire

## Πηγές
* *Οι Έλληνες στη Βακτρία και την Ινδία*, WW Tarn, Cambridge University Press.
* *Τα νομίσματα των ινδο-ελληνικών βασιλιάδων, 256-54 π.Χ.*, AK Narain

## Βιβλιογραφικές αναφορές

Κατηγορία:Έλληνες Βασιλείς Βακτρίας & Ινδίας
Τσακ Γκράσλεϊ

Ο **Τσαρλς «Τσακ» Έρνεστ Γκράσλεϊ** (αγγλ. *Charles "Chuck" Ernest Grassley*, 17 Σεπτεμβρίου 1933), είναι Αμερικανός πολιτικός, ο οποίος υπηρετεί ως Γερουσιαστής των Ηνωμένων Πολιτειών για την Άϊοβα, από το 1981. Είναι μέλος του Ρεπουμπλικανικού Κόμματος.

Είναι ο εν ενεργεία Αναπληρωτής Πρόεδρος της Γερουσίας των ΗΠΑ από τις 3 Ιανουαρίου 2025, θέση στην οποία υπηρέτησε και την περίοδο 2019-2021, κατά το 117ο Κογκρέσο. Κατά το 118ο Κογκρέσο, την περίοδο 2021-2023 διατέλεσε επίτιμος Αναπληρωτής Πρόεδρος της Γερουσίας. Ο Τσακ Γκράσλεϊ, υπηρετεί την έβδομη θητεία του ως Γερουσιαστής, εκλεγμένος πρώτη φορά το 1980.

## Βιογραφικό
Ο Τσακ Γκράσλεϊ, γεννήθηκε στις 17 Σεπτεμβρίου 1933, στο Νιου Χάρτφορντ της Άϊοβα των Ηνωμένων Πολιτείων, γιος του Λούις Γκράσλεϊ και της Ρουθ Κόργουϊν. Μεγάλωσε σε μία αγροτική οικογένεια της Αϊόβας. Σπούδασε Πολιτικές Επιστήμες στο Πανεπιστήμιο της Βόρειας Αϊόβας, λαμβάνοντας πτυχίο (1955) και μεταπτυχιακό (1956) στις Πολιτικές Επιστήμες. Ο ίδιος κατά τη διάρκεια των σπουδών του, εργαζόταν ως αγρότης και στη συνέχεια ως εργάτης σε εργοστάσια της πολιτείας. Αργότερα, έκανε διδακτορικό στις Πολιτικές Επιστήμες στο Πανεπιστήμιο της Αϊόβας, όμως δεν έλαβε το διδακτορικό δίπλωμα.

## Πολιτική
Μέλος του Ρεπουμπλικανικού Κόμματος, ο Γκράσλεϊ, διατέλεσε Πολιτειακός Βουλευτής της Βουλής των Αντιπροσώπων της Άϊοβα για την Κομητεία Μπάτλερ, από το 1959 έως το 1975.

Από το 1975 έως το 1981, διατέλεσε Βουλευτής των Ηνωμένων Πολιτειών για την 6η εκλογική περιφέρεια της Αϊόβας.

Από το 1981, είναι Γερουσιαστής των Ηνωμένων Πολιτειών για την Άϊοβα.

Στις 3 Ιανουαρίου 2019, έγινε Αναπληρωτής Πρόεδρος της Γερουσίας των Ηνωμένων Πολιτειών (President pro tempore of the United States Senate).Ήταν τρίτος στην προεδρική διαδοχή των Ηνωμένων Πολιτειών, μετά τον Αντιπρόεδρο των ΗΠΑ και την Πρόεδρο της Βουλής των Αντιπροσώπων των ΗΠΑ. Παρέμεινε στο αξίωμα, έως τις 20 Ιανουαρίου 2021, όπου και το Δημοκρατικό Κόμμα, ανέλαβε την πλειοψηφία της Γερουσίας.

Στις 20 Ιανουαρίου 2021, έγινε Επίτιμος Αναπληρωτής Πρόεδρος της Γερουσίας των ΗΠΑ, αξίωμα στο οποίο παρέμεινε ως τις 3 Ιανουαρίου 2025, οπότε και επανήλθε στη θέση του Αναπληρωτή Προέδρου, εξαιτίας της επανάκτησης της πλειοψηφίας στη Γερουσία από τους Ρεπουμπλικανούς.

## Προσωπική Ζωή
Το 1954, ο Γκράσλεϊ, παντρεύτηκε την Μπάρμπαρα Άνν Σπέιτσερ, με την οποία έχουν κάνει 5 παιδιά.

## Παραπομπές

 
__ΕΥΡΕΤΗΡΙΟ__

Κατηγορία:Γερουσιαστές των ΗΠΑ
Κατηγορία:Άιοβα
Κατηγορία:Αναπληρωτές Πρόεδροι της Γερουσίας των ΗΠΑ
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Ιερά Μητρόπολις Σικάγου

Η **Ιερά Μητρόπολις Σικάγου** είναι μια από τις Μητροπόλεις της Ελληνικής Ορθόδοξης Ιεράς Αρχιεπισκοπής Αμερικής, του Οικουμενικού Πατριαρχείου Κωνσταντινουπόλεως. Έδρα της Μητρόπολης είναι η πόλη του Σικάγου και Μητροπολίτης από το 2018 ο Ναθαναήλ (Συμεωνίδης).

Η Μητρόπολη αποτελείται από 58 ενορίες και δύο μοναστήρια στο Ιλινόις, την Αϊόβα, τη Μινεσότα και το Ουισκόνσιν, καθώς και τη βόρεια Ιντιάνα και το νοτιοανατολικό Μιζούρι. Ο συνολικός ορθόδοξος πληθυσμός της Μητρόπολης, ανέρχεται σε περίπου 280.000 πιστούς. 

## Ιστορικά στοιχεία
Το 1923 εκλέγεται πρώτος Επίσκοπος Σικάγου ο Φιλάρετος Ιωαννίδης (μετέπειτα Μητροπολίτης Σύρου, Τήνου, Άνδρου, Κέας, Μήλου). Σχεδόν είκοσι χρόνια αργότερα, το Σικάγο έγινε η «2η Επισκοπική Περιφέρεια» της Ελληνικής Ορθόδοξης Αρχιεπισκοπής Βορείου και Νοτίου Αμερικής. Αυτή η περιοχή συνέχισε να συντονίζει την εκκλησιαστική ανάπτυξη αυτού του μεγάλου μεταναστευτικού, βιομηχανικού και σιδηροδρομικού κέντρου στις νοτιοδυτικές ακτές της λίμνης Μίσιγκαν.

Δεν υπήρχε βοηθός Επίσκοπος Σικάγου στην Αρχιεπισκοπή Αμερικής μέχρι το 1943 που εξελέγη στην θέση αυτή ο Γεράσιμος Ηλίας. Το 1960 διορίστηκε Αρχιερατικός Επίτροπος Σικάγου ο Επίσκοπος Χριστιανουπόλεως Μελέτιος (Τριποδάκης). Στις 15 Μαρτίου 1979 εξελέγη Επίσκοπος Σικάγου ο Επίσκοπος Απαμείας Ιάκωβος (Γκαρμάτης), βοηθός της Αρχιεπισκοπής Αμερικής. Στις 24 Νοεμβρίου 1997 εξελέγη Μητροπολίτης Κρήνης και Πρόεδρος της Επισκοπής Σικάγου, ενώ στις 20 Δεκεμβρίου 2002 ανυψώθηκε (όπως όλοι οι επίσκοποι στην Αμερική) σε Μητροπολίτης Σικάγου, ποιμαίνοντας τη Μητρόπολη έως τον θάνατό του το 2017.

Στις 7 Φεβρουάριος 2018 η Αγία και Ιερά Σύνοδος του Οικουμενικού Πατριαρχείου εξέλεξε νέο Μητροπολίτη Σικάγου τον Ναθαναήλ Συμεωνίδη, ο οποίος χειροτονήθηκε από τον Αρχιεπίσκοπο Αμερικής Δημήτριο και ιεράρχες της Ιεράς Επαρχιακής Συνόδου, της Επισκοπικής Συνελεύσεως των Ορθοδόξων Κανονικών Επισκόπων της Αμερικής και άλλους, στον Καθεδρικό Αρχιεπισκοπικό Ναό Αγίας Τριάδας στο Μανχάταν. Ενθρονίστηκε στις 24 Μαρτίου του ιδίου έτους στον Ιερό Καθεδρικό Ναό Ευαγγελισμού της Θεοτόκου στην πόλη του Σικάγου.

### Επισκοπικός κατάλογος

## Μητροπολιτικό Συμβούλιο
Το Μητροπολιτικό Συμβούλιο είναι το συμβουλευτικό και συμβουλευτικό όργανο του Μητροπολίτη για θέματα που αφορούν τη ζωή και την ανάπτυξη της Μητρόπολης και την οικονομική του κατάσταση. Το Συμβούλιο απαρτίζεται από τον Μητροπολίτη, τον Πρωτοσύγκελλο, οκτώ (8) Κληρικούς της Μητρόπολης και οκτώ (8) Λαϊκούς που εκλέγονται από τη Κληρικο-Λαϊκή Συνέλευση και οκτώ (8) διορισμένους από τον Μητροπολίτη.

## Παραπομπές


## Εξωτερικοί σύνδεσμοι
*  

Σικαγου
Κατηγορία:Σικάγο
Πράξη Αντιμετώπισης των Εχθρών της Αμερικής μέσω Κυρώσεων

Ο νόμος **Countering** **America's Adversaries Through** **Sanctions**, συντομευμένος *CAATSA*, είναι  ομοσπονδιακός νόμος των Ηνωμένων Πολιτειών της Αμερικής, ο οποίος αποσκοπεί στην αυστηρότερη επιβολή κυρώσεων εναντίον του Ιράν, της Βόρειας Κορέας και της Ρωσίας, καθώς επίσης και κατά της Γερμανίας. Ο νόμος ψηφίστηκε στις 2 Αυγούστου 2017 από τον Πρόεδρο Ντόναλντ Τραμπ στις 25 Αυγούστου 2017.

Στις 29 Ιανουαρίου 2018, το Υπουργείο Οικονομικών των ΗΠΑ δημοσίευσε την Έκθεση CAATSA, μια λίστα με 210 Ρώσους που είναι επιλέξιμοι για μελλοντικές κυρώσεις, συμπεριλαμβανομένων όλων των ανώτερων μελών της ρωσικής κυβέρνησης και των ιδιοκτητών μεγάλων ρωσικών εταιρειών.

Τον Απρίλιο και τον Ιούνιο του 2018, το Υπουργείο Οικονομικών των ΗΠΑ δημοσίευσε νέες κυρώσεις βάσει της CAATSA εναντίον συνολικά 29 ρωσικών ανθρώπων και 17 ρωσικών εταιρειών. 

Όσον αφορά την CAATSA, η κατασκευή του αγωγού φυσικού αερίου Nord Stream καθυστέρησε. Το νομοσχέδιο αφορά επίσης την «ιεράρχηση της εξαγωγής αμερικανικών ενεργειακών πόρων για τη δημιουργία αμερικανικών θέσεων εργασίας».  .

## Παραπομπές


Κατηγορία:Δίκαιο Ηνωμένων Πολιτειών
Νίκολαους Μάγιερ Λάντρουτ

Ο **Νίκολαους Μάγιερ Λάντρουτ** (γερμ. *Nikolaus Meyer-Landrut* γεν. 1960) είναι Γερμανός διπλωμάτης. Διετελεί πρέσβης της Ευρωπαϊκής Ένωσης στην Τουρκία από τον Σεπτέμβριο του 2020, ενώ πριν από αυτό, ήταν Πρέσβης της Ομοσπονδιακής Δημοκρατίας της Γερμανίας στη Γαλλία από τον Ιούλιο του 2015 έως τον Αύγουστο του 2020. Είναι ο εμπνευστής της γερμανικής πολιτικής της Γερμανίας προς την Τουρκία.

## Παραπομπές


## Εξωτερικοί σύνδεσμοι
* Lebenslauf. Deutsche Vertretungen in Frankreich, archiviert vom Original am 3. November 2019; abgerufen am 4. August 2015. 
* Lebenslauf. In: Webseite der EU Delegation in der Turkei. 4. September 2020, abgerufen am 16. September 2020 (englisch). 
* Wie geht es weiter in Europa? Der Vertrag von Lissabon und die Europawahl 2009. Konrad-Adenauer-Stiftung, abgerufen am 18. Februar 2011. 
* Neuer Abteilungsleiter Europa im Bundeskanzleramt: Nikolaus Meyer-Landrut. Europäische Bewegung Deutschland, 18. Februar 2011, abgerufen am 18. Oktober 2018. 
* Mehr als der Onkel von Lena. In: Frankfurter Rundschau, 10. Februar 2011, abgerufen am 18. Februar 2011. 
* „Ein stabiler Euro ist unsere größte Aufgabe“. In: Der Tagesspiegel, 17. Februar 2011, abgerufen am 18. Februar 2011. 

Κατηγορία:Γερμανοί διπλωμάτες
Χισέν Χαμπρέ

Ο **Χισέν Χαμπρέ** (**Hissene Habre**, γνωστός και σαν «Πινοσέτ της Αφρικής», γεν. Faya-Largeau, Γαλλική αποικιακή Αφρική, 13 Αυγούστου 1942 - 24 Αυγούστου 2021 ) ήταν πρώην πολιτικός, δικτάτορας του Τσαντ. Υπηρέτησε ως πρόεδρος της χώρας του κατά τα έτη 1982 – 1990, οπότε καθαιρέθηκε και προηγούμενα, σαν πρωθυπουργός της από τον Αύγουστο του 1978 έως το Μάρτιο του 1979.
Ο Χαμπρέ αν ελίχθηκε και κατέλαβε την εξουσία πραξικοπηματικά, χάρις στην οικονομική συνδρομή της Γαλλίας και τον ΗΠΑ, που, επιπλέον, τον ενίσχυσαν στρατιωτικά χορηγώντας του όπλα αλλά και εκπαιδευτές. Έχοντας καταφύγει, μετά την ανατροπή του, το 1990, στη Σενεγάλη, συνελήφθη εκεί, όπου του αποδόθηκαν κατηγορίες για καταπάτηση ανθρωπίνων δικαιωμάτων, βιασμούς, σεξουαλική καταπίεση και εντολές για δολοφονία 400 .000 ανθρώπων. Το δικαστήριο του επέβαλε την ποινή της ισόβιας κάθειρξης και η περίπτωσή του είναι η μοναδική για επικεφαλής κράτους, ο οποίος καταδικάστηκε για τα παραπάνω αδικήματα από άλλη χώρα.

## Θάνατος
Ο Χαμπρέ απεβίωσε στη Σενεγάλη σε ηλικία 79 ετών στις 24 Αυγούστου 2021, ενώ νοσηλευόταν στο κεντρικό νοσοκομείο του Ντακάρ για COVID-19. Είχε αρρωστήσει ενώ βρισκόταν στη φυλακή μία εβδομάδα νωρίτερα.

## Παραπομπές


## Εξωτερικοί σύνδεσμοι
* 

Κατηγορία:Δικτάτορες
Κατηγορία:Πρωθυπουργοί του Τσαντ
Κατηγορία:Πρόεδροι του Τσαντ
Νεοζηλανδικές γενικές εκλογές (2020)

Στις 17 Οκτωβρίου 2020 διεξήχθησαν οι **γενικές εκλογές στη [[Νέα Ζηλανδία]]**, για τα 120 μέλη του Νεοζηλανδικού Κοινοβουλίου. 

Η πρόωρη ψηφοφορία άρχισε από τις 3 Οκτωβρίου και η μισή Νέα Ζηλανδία, γύρω στα 1,7 εκατομ. εκλογείς, είχαν ήδη ψηφίσει πριν την ημέρα των εκλογών. Μαζί με τις βουλευτικές εκλογές διεξήχθησαν και δύο δημοψηφίσματα: ένα για την κατανάλωση κάνναβης και ένα για την ευθανασία.

Τα προκαταρκτικά αποτελέσματα δείχνουν ότι πέντε κόμματα μπήκαν στο κοινοβούλιο. Το Εργατικό Κόμμα κατάφερε συντριπτική νίκη κερδίζοντας τις 64 από τις 120 έδρες και θα μπορέσει να σχηματίσει κυβέρνηση πλειοψηφίας.

## Aποτελέσματα

## Παραπομπές


2020
Κατηγορία:Εκλογές του 2020
GlaxoSmithKline

Η** GlaxoSmithKline plc** (**GSK**) είναι βρετανική πολυεθνική φαρμακευτική εταιρεία με έδρα το Μπρέντφορντ της Αγγλίας. Ιδρύθηκε το 2000 με τη συγχώνευση των Glaxo Wellcome και SmithKline Beecham. Η GSK ήταν η έκτη μεγαλύτερη φαρμακευτική εταιρεία στον κόσμο σύμφωνα με στοιχεία του Φορμπς για το 2019, μετά την Pfizer, τη Novartis, τη Roche, την Sanofi και τη Merck &amp;amp; Co.   Η GSK είναι η δέκατη μεγαλύτερη φαρμακευτική εταιρεία και η 296η μεγαλύτερη εταιρεία σύμφωνα με το Fortune Global 500, κατατασόμενη πίσω από άλλες φαρμακευτικές εταιρείες, συμπεριλαμβανομένων των China Resources, Johnson & Johnson, Roche, Sinopharm, Pfizer, Novartis, Bayer, Merck και Sanofi. 

Η εταιρεία είναι εισηγμένη στο Χρηματιστήριο του Λονδίνου και είναι συστατικό του Δείκτη FTSE 100. Τον Αύγουστο του 2016 είχε κεφαλαιοποίηση αγοράς ύψους 81 δισεκατομμυρίων λιρών (περίπου 95 δισεκατομμυρίων ευρώ), όντας η τέταρτη μεγαλύτερη εισηγμένη εταιρεία του Χρηματιστηρίου του Λονδίνου ανά κεφαλαιοποίηση αγοράς. Είναι εισηγμένη και στο Χρηματιστήριο της Νέας Υόρκης.

Η εταιρεία ανέπτυξε το πρώτο εμβόλιο κατά της ελονοσίας, το RTS, S το οποίο εγκρίθηκε στην Ευρώπη τον Ιούλιο του 2015. Διάφορα προϊόντα που έχουν αναπτυχθεί στα εργαστήρια της GSK περιλαμβάνονται στον κατάλογο βασικών φαρμάκων του Παγκόσμιου Οργανισμού Υγείας, όπως είναι η αμοξικιλλίνη, η μερκαπτοπουρίνη, η πυριμεθαμίνη και η ζιδοβουδίνη. 

Το 2012, η GSK ομολόγησε την ενοχή της για τα αδικήματα της προώθησης φαρμάκων για μη εγκεκριμένες χρήσεις, της παράλειψης αναφοράς δεδομένων ασφαλείας και της καταβολής μίζας σε γιατρούς στις Ηνωμένες Πολιτείες. Συμφωνήθηκε να καταβληθεί ένας διακανονισμός 3 διεκατομμυρίων δολαρίων από την εταιρεία. Ήταν η μεγαλύτερη περίπτωση απάτης στον τομέα της υγείας στις ΗΠΑ και ο μεγαλύτερος διακανονισμός από μια φαρμακευτική εταιρεία.

## Παραπομπές


Κατηγορία:Ιατρικές διαμάχες
Κατηγορία:Φαρμακευτικές εταιρίες
Έρασμος της Φόρμιας

Ο **Άγιος Έρασμος ή Άγιος Έλμο** (Sant'Erasmo di Formia, Sant'Elmo), (Αντιόχεια, 3ος αιώνας - Φόρμια, 303), ήταν χριστιανός άγιος του 4ου αιώνα και ο πρώτος επίσκοπος Φόρμιας. Σύμφωνα με την τοπική παράδοση, ήταν επίσκοπος της Αντιόχειας, μάρτυρας και άγιος από την Καθολική Εκκλησία. Πιθανότατα η τοπική παράδοση τον ταυτίζει με τον Άγιο Έρασμο της Αντιόχειας, που έζησε την ίδια εποχή.

## Βιογραφία
Το Αγιολόγιο που αφηγείται τη ζωή του Αγίου Εράσμου χρονολογείται από τον έκτο αιώνα, αλλά είναι σε μεγάλο βαθμό μυθολογικό. Λέγεται ότι ο Έρασμος ήταν επίσκοπος της Αντιόχειας. Στην πραγματικότητα δεν υπήρξε επίσκοπος Αντιόχειας με αυτό το όνομα. Όταν ξεκίνησαν οι διωγμοί εναντίον Χριστιανών, κατέφυγε αρχικά σε μια σπηλιά για επτά χρόνια και, στη συνέχεια, συνελήφθη και φυλακίστηκε, επειδή δεν ήθελε να θυσιάσει σε ειδωλολατρικά είδωλα. Αργότερα απελευθερώθηκε ως εκ θαύματος και, αφού είχε μεταστρέψει έναν πολύ μεγάλο αριθμό ανθρώπων στον χριστιανισμό (το κείμενο μιλά για τέσσερις χιλιάδες) και έχοντας εκτελέσει θαύματα, υπέστη διωγμούς. Τελικά οδηγήθηκε από τον αρχάγγελο Μιχαήλ στη Φόρμια, όπου πέθανε μετά από επτά ημέρες. Αυτή η παράδοση αποδόθηκε από τον Πάπα Γελάσιος Β΄.

Η Μαρτυρολογία, έχει καταγράψει τη μνήμη του στις 2 Ιουνίου. Στη συνέχεια, ο Πάπας Γρηγόριος Α΄, σε επιστολή του, αναφέρει ότι το σώμα του Επισκόπου φυλάχτηκε στην εκκλησία της Φορμίας και ότι αφιερώθηκαν δύο μοναστήρια σε αυτόν, ένα στη Νάπολη και ένα κοντά στην Κούμα. Μετά την καταστροφή της Φόρμια από τους Σαρακηνούς το 842, τα λείψανα μεταφέρθηκαν στην Γκαέτα και βρέθηκαν κρυμμένα στην εκκλησία της Αγίας Μαρίας το 917 από τον Επίσκοπο Μπόνο. Στη συνέχεια, ο Άγιος Έρασμος ανακηρύχθηκε προστάτης της πόλης και, λιγότερο από έναν αιώνα αργότερα, ο Πάπας Πασχάλης Β΄ αφιέρωσε τον νέο καθεδρικό ναό στον Άγιο Έρασμο και την Παναγία.

Κατά τη διάρκεια του Μεσαίωνα η λατρεία του γνωστοποιήθηκε χάρη στους εμπόρους και τους ναυτικούς της Γκαέτα και συμπεριλήφθηκε στους λεγόμενους Βοηθητικούς Αγίους, ως προστάτης των ναυτικών και προστάτης των ασθενών με στομαχικά προβλήματα, λόγω της παράδοσης ότι στο μαρτύριο εκσπλαχνίστηκε από βαρούλκο. Στην πραγματικότητα δεν υπάρχουν αγιογραφικές πηγές που να μιλούν για αυτό το βασανιστήριο. Πιθανώς οι πρώτες απεικονίσεις του αγίου τον απεικόνιζαν, ως πολιούχο των ναυτικών, δίπλα σε ένα βαρούλκο, το οποίο, στη λαϊκή φαντασία, έγινε όργανο μαρτυρίου.

Στην Γκαέτα, όπου είναι συν-προστάτης με τον Άγιο Μαρκιανό, ο καθεδρικός ναός είναι αφιερωμένος σε αυτόν.

Το νησί Άγιος Έρασμος της Βενετίας, που βρίσκεται στη βόρεια περιοχή της λιμνοθάλασσας της Βενετίας, πήρε το όνομά του και από τον Άγιο.

## Παραπομπές


## Εξωτερικοί σύνδεσμοι
* 

Κατηγορία:Επίσκοποι Φόρμιας
Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι Αντιοχείας
Κατηγορία:Επίσκοποι του 3ου αιώνα
Περαία Πέλλας

Η **Περαία** είναι ορεινό χωριό της Κεντρικής Μακεδονίας στην Περιφερειακή Ενότητα Πέλλας σε υψόμετρο 645 μέτρων.

## Γεωγραφία και ιστορία
Η Περαία βρίσκεται προς τα σύνορα της Ελλάδας με την Βόρεια Μακεδονία, στα όρια με την Περιφερειακή Ενότητα Φλώρινας και είναι κτισμένη στις ανατολικές όχθες της λίμνης Βεγορίτιδας. Απέχει 27 χιλιόμετρα Δ.-ΝΔ. της Έδεσσας και 34 χιλιόμετρα Β.-ΒΑ. από την Πτολεμαΐδα. Οι κάτοικοί της ασχολούνται κυρίως με τη γεωργία και την αλιεία. Στην πλειοψηφία τους είναι απόγονοι προσφύγων από το Τσανάκαλε και την Απολλωνία, που εγκαταστάθηκαν μετά τη Μικρασιατική Καταστροφή και την ανταλλαγή πληθυσμών. Πολιούχος άγιος του χωριού είναι ο Άγιος Θεόδωρος ο Τήρωνας, ο οποίος καταγόταν από την Αμάσεια της Καππαδοκίας και τον τιμούν κάθε χρόνο το Σάββατο την επομένη ημέρα των πρώτων Χαιρετισμών. Στο χωριό υπάρχει Λαογραφικό Μουσείο όπου παρουσιάζονται σε διαδοχικές ενότητες τα πρόσωπα, η καταγωγή, η ζωή και οι ασχολίες των προσφύγων κατοίκων του.

## Διοικητικά
Η παλιά ονομασία της Περαίας είναι *Κότσανα* και έτσι αναφέρεται επίσημα, μετά την απελευθέρωση, το 1918 με το ΦΕΚ 260Α - 31/12/1918 να ορίζεται έδρα της ομώνυμης νεοϊδρυθείσας κοινότητας, η οποία αρχικά ανήκε διοικητικά στην τότε Επαρχία Καϊλαρίων του Νομού Κοζάνης. Το 1927 με το ΦΕΚ 18Α - 01/02/1927 μετονομάστηκε σε Περαία, παραμένοντας στον Νομό Κοζάνης, ενώ το 1946, με τις διοικητικές μεταβολές και την ίδρυση νέων νομαρχιών στη χώρα, οι οικισμοί Κάτω Γραμματικό, Άνω Γραμματικό και Περαία αποσπάστηκαν από την Επαρχία Εορδαίας του Νομού Κοζάνης και έγιναν οριστικά μέρος της Επαρχίας Εδέσσης του Νομού Πέλλας. Σύμφωνα με το πρόγραμμα Καλλικράτης αποτελεί την τοπική κοινότητα Περαίας που ανήκει στη δημοτική ενότητα Βεγορίτιδας του Δήμου Έδεσσας και σύμφωνα με την απογραφή του 2011 έχει πληθυσμό 381 κατοίκους.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Πρόβος της Φόρμιας

Ο **Άγιος Πρόβος της Φόρμιας** (Probo di Formia), ήταν χριστιανός επίσκοπος του 4ου αιώνα και ο δεύτερος επίσκοπος Φόρμιας. Μάρτυρας της Ρωμαιοκαθολικής Εκκλησίας, η μνήμη του τιμάτε στις 6 Οκτωβρίου.

Ο Πρόβος έγινε επίσκοπος Φόρμιας το 303 αντικαθιστώντας τον Έρασμο. Ήταν αυτός που έθαψε το σκήνωμα του Έρασμου στη νεκρόπολη της Φόρμιας στο μέρος που έπειτα χτίστηκε η εκκλησία του Αγίου Εράσμου 
Το σκήνωμα του φυλάσσεται σήμερα στον καθεδρικό ναό της Γκαέτα αφιερωμένος στον Άγιο Έρασμο και τον Άγιο Μαρκιανό, προστάτες της πόλης.

## Παραπομπές


Κατηγορία:Επίσκοποι Φόρμιας
Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι του 4ου αιώνα
Σχίνοι Ηλείας

Οι **Σχίνοι** είναι ημιορεινός οικισμός της Ηλείας στην Περιφερειακή Ενότητα Ηλείας σε υψόμετρο 150 μέτρα.

## Γεωγραφικά - ιστορικά στοιχεία
Οι Σχίνοι βρίσκονται σε απόσταση 3,5 χλμ. ανατολικά από τη Ζαχάρω και χωρίζονται με τον Ζαχαραίικο χείμαρρο. Η παλιά του ονομασία, από την εποχή της τουρκοκρατίας, είναι *Μπισχίνι* Παλιότερα ήταν από τα μεγαλύτερα χωριά της περιοχής αλλά εξ' αιτίας του σεισμού του 1965 πολλοί κάτοικοί του μετακινήθηκαν σε άλλα μέρη. Η κεντρική εκκλησία του χωριού του Αγίου Ιωάννη είναι  αξιόλογο δείγμα ναοδομίας του τέλους του ΙΘ΄ αιώνα, με ενδιαφέροντα αρχιτεκτονικά χαρακτηριστικά και έχει χαρακτηριστεί μνημείο που χρήζει ειδικής προστασίας. *"Πρόκειται για μονόχωρη ξυλόστεγη [[Βασιλική (αρχιτεκτονική)|βασιλική]] που ανατολικά απολήγει σε τρεις τρίπλευρες αψίδες. Πάνω από τη δυτική είσοδο υψώνεται κωδωνοστάσιο, ενώ εσωτερικά στη δυτική πλευρά διαμορφώνεται γυναικωνίτης".*

Μετά την απελευθέρωση, το χωριό  αναφέρεται επίσημα ως *Μπεσχίνι* το 1835 να προσαρτάται στον τότε δήμο Μακίστου. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Το 1927 με το ΦΕΚ 306Α - 22/12/1927 μετονομάστηκε σε  Σχίνοι. Σύμφωνα με το Σχέδιο Καλλικράτης μαζί με το Πανόραμα αποτελούν την τοπική κοινότητα Σχίνων υπάγεται στη δημοτική ενότητα Ζαχάρως του Δήμου Ζαχάρως και σύμφωνα με την απογραφή 2011 ως κοινότητα έχει πληθυσμό 364 κατοίκους, ενώ ως οικισμός 250.

## Εξωτερικοί σύνδεσμοι

* Στα χνάρια των μαστόρων του Αϊ Γιάννη στους Σχίνους του ν. Ηλείας! από τον ιστότοπο Άνθη της πέτρας
* Αγροτικός Συνεταιρισμός Σχίνων Ηλείας από τον ιστότοπο https://www.greekonline.gr/

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ζαχάρως
Έπανδρος της Ινδίας

μικρογραφία|Νόμισμα του Επάνδρου. Επιγραφή: ΒΑΣΙΛΕΩΣ ΝΙΚΗΦΟΡΟΥ ΕΠΑΝΔΡΟΥ.
μικρογραφία|Νόμισμα του Επάνδρου. Επιγραφή: ΒΑΣΙΛΕΩΣ ΝΙΚΗΦΟΡΟΥ ΕΠΑΝΔΡΟΥ. Πίσω όψη: όρθια Αθηνά μαχόμενη.
μικρογραφία|Ινδικό τυπικό νόμισμα του Επάνδρου. Ελληνικός θρύλος: ΒΑΣΙΛΕΩΣ ΝΙΚΗΦΟΡΟΥ ΕΠΑΝΔΡΟΥ "Of the Victorious King Epander".

Ο **Έπανδρος** (Αρχ. Ελληνικά: ) ήταν ένας από τους Ινδο-Έλληνες βασιλείς. Μπορεί να ήταν συγγενής του Μενάνδρου Α΄ και οι θέσεις εύρεσης των νομισμάτων του φαίνεται να δείχνουν ότι κυβερνούσε στην περιοχή της δυτ. Πενταποταμίας (Παντζάμπ).

## Η περίοδος της βασιλείας του
Από τους νομισματολόγους, ο Όσ. Μποπεαράχχι χρονολογεί τον Έπανδρο στο π. 95–90 π.Χ. και R.C. Senior στο π. 80 π.Χ. Η έλλειψη των νομισμάτων του δείχνει ότι η βασιλεία του ήταν σύντομη ή ότι η επικράτειά του ήταν περιορισμένη (ή και τα δύο).

## Νομίσματα του Επάνδρου
Οι αργυρές δραχμές του Επάνδρου απεικονίζουν στην εμπρόσθια όψη τον βασιλιά με διάδημα (ταινία νικητή) και στην οπίσθια όψη μαχόμενη Αθηνά, που ήταν ο τύπος των νομισμάτων του Μενάνδρου Α΄. Ο Έπανδρος πιθανότατα ισχυριζόταν καταγωγή από αυτόν τον σημαντικό βασιλιά, αλλά το επίθετό του *Νικηφόρος* ήταν μοναδικό για τους βασιλείς, που χρησιμοποίησαν αυτή την οπίσθια όψη στα νομίσματά τους: ο τίτλος τους ήταν συνήθως *Σωτήρ*. Δεν έκοψε μονόγλωσσα (στα Ελληνικά) νομίσματα στον τύπο των Αττικών.

## Επισημασμένα νομίσματα
Ο Έπανδρος σημάδευσε τα μονογράμματά του επάνω σε νομίσματα των Στράτωνος Α΄ και Φιλοξένου.

## Δείτε επίσης
* Ελληνο-βακτριανό βασίλειο
* Σελευκιδική Αυτοκρατορία
* Ελληνοβουδισμός
* Ινδο-Σκύθες
* Ινδο-Παρθικό Βασίλειο
* Kushan Empire

## Παραπομπές σε πηγές


## Βιβλιογραφικές αναφορές
* *Οι Έλληνες στη Βακτρία και την Ινδία*, WW Tarn, Cambridge University Press.

## Εξωτερικοί σύνδεσμοι
* Νομίσματα του Epander
* Le Roi Epandre le Victorieux

Κατηγορία:Έλληνες Βασιλείς Βακτρίας & Ινδίας
Θράσων της Ινδίας

Ο **Θράσων**, ήταν Ινδο-Έλληνας βασιλιάς στο Κεντρικό και Δυτικό Παντζάμπ, άγνωστος μέχρι την ανακάλυψη ενός από τα νομίσματά του το 1982 από τον R.C. Senior στο σύνολο νομισμάτων ("θησαυρό") Surana. Το νόμισμα είναι σε τεχνοτροπία παρόμοιο με αυτό του Μενάνδρου Α΄, έχει τον ίδιο τύπο Αθηνάς και μοιράζεται ένα από τα σημάδια νομισματοκοπείου του Μενάνδρου Α΄. Στο νόμισμα ο τίτλος του Θράσωνα είναι *Βασιλεύς Μέγας*, ένας τίτλος που μόνο ο Ευκατράδης Α΄ ο Μέγας τολμούσε να έχει μπροστά από το όνομά του και ο οποίος φαίνεται φαινομενικά λανθασμένος στο νεαρό αγόρι Θράσο, του οποίου το μόνο διατηρημένο νόμισμα δείχνει μία μικρή και ασήμαντη βασιλεία.

Η εικόνα του νομίσματός του είναι μία προσομοίωση και βασίζεται σε περιγραφή του Μποπεαράχχι του 1991, καθώς η πραγματική εικόνα δεν έχει δημοσιευθεί. Εμπρόσθια όψη: Κεφαλή του βασιλιά προς τα δεξιά, με διάδημα (ταινία νικητή) και ιμάτιο πιασμένο στον δεξί ώμο· επιγραφή ΒΑΣΙΛΕΩΣ ΜΕΓΑΛΟΥ ΘΡΑΣΩΝΟΣ. Οπίσθια όψη: Η αλκίδημος Αθηνά κινείται προς τα αριστερά· στο αριστερό κρατεί οριζόντια ασπίδα και στο δεξί χέρι κεραυνό· επιγραφή Maharajasa Μahatasa / Thrasasa.

Από τους νομισματολόγους, ο Όσμουντ Μποπεαράχχι προτείνει μία προκαταρκτική χρονολόγηση το 95-80 π.Χ., αλλά ο R. C. Senior καταλήγει στο συμπέρασμα ότι ο Θράσων ήταν ο γιος και ο κληρονόμος του Μενάνδρου Α΄ (περ. 155-130 π.Χ.). Επειδή το νόμισμά του δεν ήταν φθαρμένο και βρέθηκε σε ένα σύνολο νομισμάτων (θησαυρό) με μόνο προηγούμενα νομίσματα, φαίνεται ότι όταν ήταν παιδί ανήλθε για λίγο στον θρόνο, αλλά στην αναταραχή που ακολούθησε μετά τον θάνατο του Μενάνδρου Α΄, κάποιος στρατηγός πίστεψε ότι ο τίτλος του βασιλιά θα μπορούσε να ενισχύσει τη θέση του και εκτόπισε τον Θράσωνα.

## Σημειώσεις


## Βιβλιογραφικές αναφορές

* RC Senior, *The Indo-Greek και Indo-Scythian King Sequences στο Δεύτερο και Πρώτο αιώνα π.Χ.*, ONS 179 Συμπλήρωμα.

Κατηγορία:Έλληνες Βασιλείς Βακτρίας & Ινδίας
Πανόραμα Ηλείας

Το **Πανόραμα** είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 7 μέτρα, ο οποίος βρίσκεται κοντά στα παράλια του Κυπαρισσιακού κόλπου και σε σε απόσταση μόλις 2 χλμ. νότια από τη Ζαχάρω. Ανατολικά του χωριού περνά η ΕΟ Πύργου - Κυπαρισσίας και νότια είναι ο Κακόβατος. Ως ξεχωριστός οικισμός αναφέρεται  επίσημα για φορά το 1981 να απογράφεται στην κοινότητα Σχίνων. Σύμφωνα με το Σχέδιο Καλλικράτης μαζί με τους Σχίνους αποτελούν την τοπική κοινότητα Σχίνων υπάγεται στη δημοτική ενότητα Ζαχάρως του Δήμου Ζαχάρως και σύμφωνα με την απογραφή 2011 έχει πληθυσμό 114 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ζαχάρως
Τζον Σέρτις

Ο **Τζον Σέρτις** (Τάτσφιλντ Σάρρεϋ, 11 Φεβρουαρίου 1934 - Τούτινγκ Λονδίνου, 10 Μαρτίου 2017) ήταν Βρετανος παλαίμαχος οδηγός αγώνων από την Αγγλία. Στο Πρωτάθλημα της Φόρμουλα 1 συμμετείχε απ' το 1960 μέχρι και το 1972. Συνολικά τα Γκραν Πρι στα οποία πήρε μέρος ήταν 113 απ' τα οποία εκκίνησε στα 111. Η μοναδική φορά του στέφθηκε Παγκόσμιος Πρωταθλητής ήταν το 1964. Απ' τα 113 Γκραν Πρι στα οποία πήρε μέρος ο Σέρτις, το 1ο ήταν το Γκραν Πρι του Μονακό του 1960 και το τελευταίο το Ιταλικό Γκραν Πρι του 1972. Εκτός απ' το μοναδικό Παγκόσμιο Πρωτάθλημα Οδηγών που κατέκτησε, σημείωσε και ορισμένα άλλα εξίσου σημαντικά αποτελέσματα, τα οποία ήταν τα ακόλουθα:

* Πέτυχε 6 νίκες
* Βρέθηκε 24 φορές στο Βάθρο των Νικητών
* Σκόραρε 180 βαθμούς
* 8 φορές εκκίνησε απ' την Pole Position
* Σημείωσε 11 ταχύτερους γύρους

[thumb|right|250px|Ο Σέρτις και ο Γιόσιο Νακαμούρα στο Ολλανδικό Γκραν Πρι του [Παγκόσμιο πρωτάθλημα Φόρμουλα 1 (1968)|1968]]
[thumb|right|250px|Ο Σέρτις στο Ολλανδικό Γκραν Πρι του [Παγκόσμιο πρωτάθλημα Φόρμουλα 1 (1969)|1969]]

## Παραπομπές


Κατηγορία:Βρετανοί οδηγοί της Φόρμουλα 1
Κατηγορία:Παγκόσμιοι Πρωταθλητές Φόρμουλα 1
Μονή Παναγίας Βοήθειας Χίου

Η **Ιερά Μονή Παναγίας Βοηθείας (ή Ιερός Παρθενώνας Παναγίας Βοηθείας)** είναι ένα γυναικείο Μοναστήρι της Χίου. Ιδρύθηκε το 1930, από τον Άγιο Άνθιμο Χίου, για να στεγάσει Μικρασιάτισσες μοναχές που είχαν διωχθεί από τις Μονές της Μικράς Ασίας μετά τη Μικρασιατική Καταστροφή.

Το Μοναστήρι είναι άβατο στους άνδρες εκτός από την ημέρα εορτασμού του Αγίου Ανθίμου (15 Φεβρουαρίου - ημερομηνία κοίμησης του Αγίου) και στις 8 ημέρες μετά το Πάσχα (Δευτέρα μετά την Κυριακή του Θωμά).

## Θέση
Το Μοναστήρι βρίσκεται χτισμένο 3 χιλιόμετρα από την πόλη της Χίου, στο λόφο της περιοχής του Φραγκομαχαλά.

## Ιστορικά Στοιχεία
Ο Άγιο Άνθιμος ήταν εφημέριος στο Λωβοκομείο Χίου. Το 1928 ξεκινάει η ανοικοδόμηση της Μονής και το 1930 ολοκληρώνεται η ίδρυσή της. Στην Μονή στεγάστηκαν πρόσφυγες-καλόγριες της Μικρασιατικής Καταστροφής, ενθρονίζοντας στην Μονή την εικόνα της Παναγίας της Βοηθείας, που αποτελούσε οικογενειακό κειμήλιο. Με την ίδρυση της Μονής, ο Άγιος Άνθιμος εγκαταβιώνει εκεί μαζί με τις πρώτες καλόγριες.

## Εκδόσεις
Οι εκδόσεις της Ιεράς Μονής Παναγίας Βοήθειας στη Χίο συμπεριλαμβάνουν τις εξής:

* Ο Γέροντας Αρχιμανδρίτης Άνθιμος Κ. Βαγιάνος (1869-1960)
* Διδαχές Πνευματικές. Άρτος Ζωής (διδαχές του Αγίου από τους Λόγους του προς τις Μοναχές της Μονής)
* Ακολουθία του Αγίου Ανθίμου του Χίου του Θαυματουργού
* Κανόνας Παρακλητικός και Οίκοι του Αγίου Ανθίμου της Χίου του Θαυματουργού (και σε CD)
* Κανόνας Παρακλητικός και Οίκοι της Παναγίας Βοήθειας (και σε CD)

## Παραπομπές


## Εξωτερικοί σύνδεσμοι
* Ιστοσελίδα Ιεράς Μονής Παναγίας Βοηθείας Χίου

Κατηγορία:Μονές της περιφερειακής ενότητας Χίου
Hallelujah (τραγούδι, Λέοναρντ Κόεν)

Το "**Hallelujah**" είναι ένα τραγούδι του Καναδού μουσικού Λέοναρντ Κόεν, του 1984, το οποίο συμπεριλήφθηκε στο άλμπουμ του *[[Various Positions]]* (1984). Πρόκειται για ένα από τα δημοφιλέστερα κομμάτια του καλλιτέχνη. Παρόλα αυτά, το τραγούδι δεν συνάντησε επιτυχία ευθύς αμέσως, με τη δημοτικότητά του να αυξάνεται το 1991, μετά τη διασκευή του Τζον Κέιλ, η οποία ενέπνευσε τον Τζεφ Μπάκλεϊ, το 1995, να κυκλοφορήσει ίσως τη διασημότερη διασκευή του κομματιού.  Έκτοτε έγινε ένας από τους γνωστότερους κοσμικούς ύμνους. 

Η δημοτικότητά του μεγάλωσε κι άλλο, μετά τη χρησιμοποίησή του στην ταινία *[[Σρεκ|Shrek]]* (2001). Έως τώρα έχουν υπάρξει πάνω από 300 γνωστές διαφορετικές ενορχηστρώσεις του κομματιού είτε ηχογραφημένες είτε εκτελεσμένες σε συναυλία. Το κομμάτι έχει χρησιμοποιηθεί και σε άλλες ταινίες, αλλά και σε τηλεοπτικές σειρές. Το 2016, μετά τον θάνατο του Κόεν, το κομμάτι βγήκε ξανά στο προσκήνιο, μπαίνοντας για πρώτη φορά και στα αμερικανικά Billboard Hot 100, ενώ εμφανίστηκε και σε άλλα charts, ανά τον κόσμο.

Το κομμάτι γράφτηκε στην Ντο μείζονα, με ρυθμό 12/8,  με rock και gospel επιρροές. Η δομή του κομματιού αποκαλύπτεται από τον ίδιον τον Κόεν στιχουργικά στο κομμάτι: «*goes like this, the fourth, the fifth, the minor fall, and the major lift*», μουσικά αυτό μεταφράζεται ότι μετά την Ντο μείζονα, το κομμάτι πάει σε Φα μείζονα, Σολ μείζονα, Λα ελάσσονα και, τέλος ξανά, Φα μείζονα. Ο Κόεν, το ερμήνευσε για πρώτη φορά στο τουρ του το 1985.

## Παραπομπές


## Εξωτερικοί σύνδεσμοι
*1984 version lyrics, on The Leonard Cohen Files
*1988 version lyrics, on The Leonard Cohen Files
*BBC: Just whose hallelujah is it anyway? – article on writing and meaning of song
* The Birth of kd lang's "Hallelujah" out of the 'Spirit of Music' Perfect Sound Forever online music magazine presents... 2011 article, by philosopher Babette Babich
* BBC: Hallelujah! The rise and rise of Leonard Cohen's once-forgotten classic – 2012 report, by writer Alan Light
* Guitar chords

Κατηγορία:Τραγούδια του 1984
Κατηγορία:Singles του 1984
Κατηγορία:Singles του 1994
Κατηγορία:Singles του 2003
Κατηγορία:Τραγούδια του Λέοναρντ Κόεν
Κατηγορία:Singles της Universal Records
Κατηγορία:Singles της Columbia Records